CELEX: 32012D0288
Language: bg
Date: 2012-06-01 00:00:00
Title: 2012/288/ЕС: Решение за изпълнение на Комисията от 1 юни 2012 година за разрешаване на пускането на пазара на гама-циклодекстрин като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2012) 3496)

5.6.2012   
            
            
               BG
            
            
               Официален вестник на Европейския съюз
            
            
               L 144/41
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 1 юни 2012 година
   за разрешаване на пускането на пазара на гама-циклодекстрин като нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2012) 3496)
   (само текстът на немски език е автентичен)
   (2012/288/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 26 февруари 2010 г. предприятието Wacker Chemie GmbH подаде заявление до компетентните органи на Ирландия за пускане на пазара на гама-циклодекстрин като нова хранителна съставка. Гама-циклодекстринът е усвояем въглехидрат, който се добавя към храните.
            
         
               (2)
            
            
               На 9 юли 2010 г. компетентният ирландски орган за оценка на храните представи доклада си за първоначална оценка. В посочения доклад органът стигна до извода, че представената от дружеството Wacker Chemie GmbH информация е достатъчна за разрешаване пускането на пазара на гама-циклодекстрин като нова хранителна съставка.
            
         
               (3)
            
            
               На 19 юли 2010 г. Комисията препрати доклада за първоначална оценка до всички държави членки.
            
         
               (4)
            
            
               В 60-дневния срок, установен в член 6, параграф 4 от Регламент (ЕО) № 258/97, бяха повдигнати обосновани възражения в съответствие със същата разпоредба. По-специално бяха повдигнати възражения, отнасящи се до абсорбирането на мастноразтворими витамини. Съгласно разпоредбите на член 7, параграф 1 е необходимо решение за изпълнение на Комисията, в което да се вземат предвид повдигнатите обосновани възражения. Допълнителните обяснения от заявителя намалиха опасенията до степен, която удовлетворява държавите членки и Комисията.
            
         
               (5)
            
            
               Целенасоченото влагане с технологична цел на гама-циклодекстрин в храни попада в приложното поле на Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (2) и следва да бъде разрешено в съответствие с посочения регламент.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Гама-циклодекстрин, както е определен в приложението, може да бъде пуснат на пазара като нова хранителна съставка.
   Член 2
   Означението на разрешения с настоящото решение циклодекстрин върху етикета на храните, в чийто състав е вложен, е „гама-циклодекстрин“ или „γ-циклодекстрин“.
   Член 3
   Адресат на настоящото решение е Wacker Chemie AG, Hanns Seidel Platz 4, 81737 München, Германия.
   
      Съставено в Брюксел на 1 юни 2012 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      (2)  ОВ L 354, 31.12.2008 г., стр. 16.
   
      ПРИЛОЖЕНИЕ
      
         СПЕЦИФИКАЦИИ НА ГАМА-ЦИКЛОДЕКСТРИН
      
      
         Синоними
      
      γ-циклодекстрин, γ-декстрин, циклооктаамилоза, цикломалтооктаоза, γ-циклоамилаза
      
         Определение
      
      Нередуциращ цикличен захарид, състоящ се от осем D-глюкопиранозилни единици, свързани с α-1,4 връзки, получен чрез действието на циклодекстрин глюкозилтрансфераза (CGT-аза, ЕО 2.4.1.19) върху хидролизирано нишесте. Получаването и пречистването на гама-циклодекстрин може да се извърши чрез утаяване на комплекс от гама-циклодекстрин с 8-циклохексадецен-1-он, разтваряне на комплекса във вода и n-декан, парна дестилация на водната фаза и получаване на гама-циклодекстрин от разтвор чрез кристализация.
      
                  Химично наименование
               
               
                  Циклооктаамилоза
               
            
                  CAS номер
               
               
                  17465-86-0
               
            
                  Химична формула
               
               
                  (C6H10O5)8
                  
               
            
                  Структурна формула
               
               
                  
                     
               
            
                  Съдържание на основно вещество
               
               
                  Не по-малко от 98 % (на безводна основа)
               
            
                  Описание
               
               
                  На практика без мирис, бяло или почти бяло кристално съединение
               
            
         Характеристики
      
      
         Идентификация
      
      
                  Температура на топене
               
               
                  Разлага се при температура над 285 °C
               
            
                  Разтворимост
               
               
                  Свободно разтворим във вода; много слабо разтворим в етанол
               
            
                  Специфична ротация
               
               
                  [α]D
                     25: между + 174° и + 180° (1 % разтвор)
               
            
         Чистота
      
      
                  Вода
               
               
                  Не повече от 11 %
               
            
                  Остатъчен комплексообразувател (8-циклохексадецен-1-он (CHDC)
               
               
                  Не повече от 4 mg/kg
               
            
                  Остатък от разтворител (n-декан)
               
               
                  Не повече от 6 mg/kg
               
            
                  Редуциращи вещества
               
               
                  Не повече от 0,5 % (като глюкоза)
               
            
                  Сулфатна пепел
               
               
                  Не повече от 0,1 %